**የጥናት መምሪያ**

**መጽሐፍ ቅዱሳዊ መሠረቶች**

**ሞጁል ሁለት– የማቴዎስ ወንጌል**

መመሪዎች፡ እያንዳንዱ የጥናት መምሪያ በእያንዳንዱ ሞጁል ውስጥ ከሚሸፈኑት ዋና ዋና ጎራዎች ጋር በሚጣጣሙ የጊዜ መለያዎች ተከፋፍሎዋል፡፡ ክፍሎቹም ሁለት ዋና ዋና ምድቦችን ይዘዋል፡፡ **ማስታወሻ ለመያዝ የሚያስችሉ** **ውቅረ-ነገሮች** እና **የክለሳ ጥያቄዎች**፡፡ በቪዲዮ የሚቀርቡትን ትምህርቶች በማድመጥ ተገቢ **ማስታወሻዎችን ለመያዝ ያስችላችሁ ዘንድ አስተዋጽዖዎችን ተጠቀሙ**፣ በሞጁሉ ላይ ለሚቀርብላችሁ ፈተና ዝግጅት የሚጠቅሟችሁን **የክለሳ ጥያቄዎች** ምላሽ ስጡባቸው፡፡ የማጥኛ ጽሑፎቹን በተሻለ መንገድ ለመጠቀም የሚያስችሏችሁን የተሻሉ መረጃዎች ለማግኘት ያስችላችሁ ንድፍ፣ የተማሪዎቹን የመምሪያ ማኑዋል መለስ ብላችሁ ቃኙ፡፡ በተጨማሪም፣ የጥናት መምሪያዎቹ በኮርሱ ላይ ለሚጠብቃችሁ ፈተና በምታደርጉት ዝግጅት የጎላ አስተዋጽዖ ስለሚኖራቸው በአግባቡ ቅጂ እያስቀራችሁ ሂዱ፡፡

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ከ 0:00 – 35:11 ደቂቃዎች በምናገኛቸው ትምህርቶች ማስታወሻ ለመያዝ የሚያስችለን አስተዋጽዖ**

መግቢያ

I. ዳራ

 ሀ. ጸሐፊው

 1. ትውፊታዊ አመለካከት

 2. የግል ታሪክ

 ለ. ቀዳሚ ተደራሲያን

 1. መንግሥተ ሰማያት

 2. የአይሑድ ወጎች

 ሐ. ወቅት

 1. ቀን

 2. ስፍራ

 3. ዓላማ

**የክለሳ ጥያቄዎች**

1. በትምህርታችን መሠረት የማቴዎስ ወንጌልን ጸሐፊ ማንነት አስመልክቶ ያለው ትምህርት ምንድን ነው?

2. የማቴዎስን ወንጌል ጸሐፊነት አስመልክቶ ከታች የተጠቀሱት ጸሐፊዎች የተናገሩትን ጥቀሱ። እያንዳንዳቸውም በአግባቡ መለየታችሁን እርግጠኛ ሁኑ።

 ፓፒየስ (2ኛ ምዕተ-ዓመት ጅማሬ ላይ፣ በ4ኛው ምዕተ-ዓመት በኢዮሲበስ የተጠቀሰ)

 ኢራኒየስ (በ180 ዓ.ም. አካባቢ የተጻፈ)

 ተርቱሊያን (155-230 ዓ.ም.)

3. ስለ ማቴዎስ ቁልፍ ዝርዝሮችን ዘግቡ።

4. የማቴዎስ የሙያ መስክ ምን ነበር? በእርሱ ዘመን ይኖሩ በነበሩ አይሁድ ዘንድ ስለ እርሱ ሙያ ስለነበረው አስተሳሰብ ቁልፍ ዝርዝሮችን አስፍሩ።

5. ማቴዎስ ወንጌሉን በተለይ የጻፈው ለማን ነው? ሌሎች ሰዎችንም በልቡ ይዞ ነበርን? አብራሩ።

6. በትምህርቱ መሠረት፣ ማቴዎስ “የእግዚአብሔር መንግሥት” ከሚለው መግለጫ ይልቅ “መንግሥተ ሰማያት” የሚለውን መግለጫ የተጠቀመበትን ሊሆን የሚችል ምክንያት ምንድን ነው?

7. አንባቢዎቹ ከአይሁድ ወጎች ጋር እንዲተዋወቁ ማቴዎስ የሚፈልግ መሆኑን የሚያሳዩ ማስረጃዎችን ግለጡ።

8. በትምህርቱ መሠረት፣ ማቴዎስ ወንጌሉን የጻፈበት ጊዜ መቼ ነው? ያሉት ሙግቶች ምን ምን ናችው?

9. ማቴዎስ ወንጌሉን የጻፈበት ለየት ያለ ዓላማ ምንድን ነው?

**ከ 35:11 – 1:46:42 ደቂቃዎች ውስጥ በምናገኛቸው ትምህርቶች ማስታወሻ ለመያዝ የሚያስችሉ አስተዋጽዖዎች**

II. አወቃቀርና ይዘት

 ሀ. መግቢያ፡ መሲሃዊው ንጉሥ

 ለ. የመንግሥቱ ወንጌል

 ሐ. የመንግሥቱ መስፋፋት

 መ. ምልክቶችና ምሳሌዎች

 ሠ. እምነትና ታላቅነት

 ረ. ወቅታዊ ተቃውሞና የወደፊት ድል

 ሰ. የኢየሱስ አገልግሎት ፍጻሜ

**የክለሳ ጥያቄዎች**

1. በትምህርቱ መሠረት፣ በርካቶቹ ምሁራን የማቴዎስን ወንጌል የሚከፋፍሉት እንዴት ነው? መርሃቸውስ ምንድን ነው?

2. በትምህርቱ እንደተጠቀሰው፣ አምስቱን የማቴዎስ ወንጌል ክፍልፋዮች ጥቀሱ።

3. ከወንጌሉ አምስት አንጓዎች በተጨማሪ፣ ማቴዎስ ያካተተው ምንድን ነው?

4. በትምህርቱ መሠረት፣ ማቴዎስ የኢየሱስን የትውልድ ሐረግ የጠቀሰበት ዓላማ ምንድን ነው?

5. ኢየሱስ ከሰብዓዊ አባት እስካልተወለደ ድረስ፣ የኢየሱስ የትውልድ ሐረግ ኢየሱስ ለሚያነሳው ሕጋዊ መብት ማረጋገጫ ሊሆን የሚችልበት ነገር የለውም ለሚሉ ሰዎች ትምህርቱ መልስ የሰጠው እንዴት ነው?

6. የማቴዎስ ወንጌል አምስት ዋና ክፍሎች ያሉት ሲሆን እያንዳንዳቸውም ሁለት አንጓዎች አሏቸው። እነዚያ ሁለት አንጓዎች እነማን ናቸው?

7. ትምህርታችን የማቴዎስ 4:17 “መንግሥተ ሰማያት ቀርባለችና፣ ንስሓ ግቡ” ትርጉም ያብራራው እንዴት ነው?

8. ከኢየሱስ ተዓምራቶች የተነሳ መንግሥተ ሰማያት ስትስፋፋ፣ ሰዎች ምላሽ የሰጡት እንዴት ነበር?

9. አብዛኞቹ የኢየሱስ ምሳሌዎች መሪ ሃሳቦች ምንድን ነበሩ?

10. በማቴዎስ ወንጌል ውስጥ አንድ ሰው በኢየሱስ በጽኑ ማመኑ የተዘገበበት አንድ ብቸኛ ጉዳይ ምን ነበር?

11. ኢየሱስ በደብረ ዘይት ተራራ ላይ ስለ ዳግም ምጽዓቱ ያነሳቸው ሁለት ዋና ነጥቦች ምንድን ናቸው?

**ከ 1:46:42 – 2:23:36 ባሉት ደቂቃዎች በምናገኛቸው ትምህርቶች ማስታወሻ ለመያዝ የሚያስችል አስተዋጽዖ**

III. ዋና ዋና መሪ ሃሳቦች

 ሀ. የብሉይ ኪዳን ቅርስ

 1. ማጣቀሻዎችና ተዘዋዋሪ ንግግሮች

 2. መንግሥተ ሰማያት

 3. መሲሃዊ ንጉሥ

 4. የማያምኑ አይሁድ መሪዎች

 5. ትህትናና ጨዋነት

 ለ. የእግዚአብሔር ሕዝብ

 1. ቤተክርስቲያን

 2. የእግዚአብሔር ቤተሰብ

 3. ጥሪ

ማጠቃለያ

**የክለሳ ጥያቄዎች**

1. በዚህ ትምህርት ውስጥ የተሰመረባቸው የማቴዎስ ወንጌል ሁለት ዋና መሪ ሃሳቦች እነማን ናቸው?

2. ማቴዎስ ስለ ወንጌሉ ያሰመረባቸው የብሉይ ኪዳን ቅርሶች ምንድን ናቸው?

3. ትምህርታችን ኢየሱስ “የእስራኤል ----------------” የሚለውን እውነታ ገልጾታል።

4. ማቴዎስ ከሌሎች የወንጌላት ጸሐፊዎች በበለጠ የጠቀሰው ምንድን ነው?

5. ማቴዎስ ከሌሎች ወንጌላት በበለጠ ደጋግሞ ለኢየሱስ የተጠቀመበት ስም ማን ነው?

6. ኢየሱስ፣ “............................… እንደተባለ ስምታችኋል” ደግሞም “እኔ ግን ------------------- እላችኋለሁ” በማለት የተናገረውን ትምህርታችን የተረጎመው እንዴት ነው? የብሉይ ኪዳኑን ህግ ማቃለሉ ነውን?

7. ማቴዎስ ስለ እግዚአብሔር ወንጌል የተናገረው በምን መንገዶች ነው?

8. "ጉባዔ" ለሚለውቃ የዕብራይስጡ አቻ ምንድን ነው? በትክክል ለመናገራችሁና ትርጓሜውን ለመጻፋችሁ እርግጠኛ ሁኑ።

9. "ጉባዔ" ለሚለው ቃል የግሪኩ አቻ ቃል ምንድን ነው? በትክክል ለመናገራችሁና ትርጓሜውን ለመጻፋችሁ እርግጠኛ ሁኑ።

10. ማቴዎስ ስለ እግዚአብሔር ሕዝብና ከእርሱ ጋር ስላላቸው ግንኙነት ሲናገር የተጠቀመበት ቃለ አገባብ ምን ዓይነት ነው? ምሳሌ አቅርቡ።

11. የኢየሱስን ደቀመዛሙርት ጥሪ አስመልክቶ በማቴዎስ አጽንዖት የተሰጠው ምንድን ነው?